open-index/open-wikipedia-markdown huggingface dataset:
Dominicanamatsoni

**Dominicanamatsoni** (*Amazona arausiaca*) on Dominican kotoperäinen papukaija. Sen holotyypin kuvaili Philipp Ludwig Statius Müller Dominicasta 1776. Sillä ei ole alalajeja.

Lajin elinympäristöä ovat sademetsät ja se syö hedelmiä. Kantaa uhkaa elinympäristön häviäminen.

## Ulkonäkö
Dominicanamatsoni on noin 40 cm pitkä nokasta lyhyehkön pyrstön kärkeen ja painaa noin 620 grammaa. Se on suurimmaksi osaksi vihreä, kuten iso osa muistakin amatsoneista. Sillä on sininen pää, ja usein kurkullaan punaista, joka puuttuu nuorilta yksilöiltä. Siivissä on myös punaista, mutta yleensä punaiset siipikuviot näkyvät vain siipien ollessa avattuna. Sen nokka on kaksivärinen ja sisältää beigeä ja tumman harmaata. Jalat ovat harmaat.

Laji muistuttaa paljon ulkonäöltään saintlucianamatsonia, mutta dominicanamatsonilla on vihreä vatsa. 

## Lähteet
Vandat

**Vandat** (*Vanda*) on kämmekkäkasvien suku, johon kuuluu noin 50 kaakkoisaasialaista trooppista lajia. Suvun lajeista on tehty lukuisia risteymiä, usein suvun *Ascocentrum* kanssa. Niistä on tullut suosittuja orkideoita huonekasvatuksessa ja leikkokukkina.

## Lajeja
* *Vanda coerulea* – sinivanda
* *Vanda cristata* – kirjovanda
* *Vanda teres* – valkovanda 

## Lähteet

## Aiheesta muualla
* Finto: Kassu – Kasvien suomenkieliset nimet: ''Vanda''
Progressiivinen koulutus

**Progressiiviseksi koulutukseksi** kutsuttu suuntaus syntyi Yhdysvalloissa 1800-luvun jälkimmäisellä puoliskolla. Se oli reaktio koulutuksen kaavamaisuudelle. Siinä tavoitteena oli kasvattaa varttuvan persoonallisuuden kokonaisuutta, ei vain älyä, vaan yhtä hyvin emotionaalista ja fyysistä puolta. Suuntaus korosti varttuvan aktiivisuutta ja sen ydin tiivistyi sanoiksi "tekemällä oppiminen". Luova ja toiminnallinen aines korostui opetussuunnitelmassa. Suuntauksen vaikutusvaltaisin teoreetikko oli yhdysvaltalainen filosofi John Dewey.

Suuntauksen juuret ovat kuitenkin Euroopassa. Jean-Jacques Rousseau´n Émile (1762), romaanin muotoon puettu tutkielma kasvatuksesta, nähdään perustavaksi alkulähteeksi. Saksalainen Friedrich Fröbel perusti vuonna 1837 ensimmäisen lastentarhan (Kindergarten) ja sveitsiläinen Johann Pestalozzi (1746–1827) kouluja orvoille ja köyhille lapsille. A. S. Neill (Summerhill 1921) ja Maria Montessori voidaan mainita 1900-luvun eurooppalaisista progressiivisten ajatusten toteuttajista.
Kangaspellon kirkko

**Kangaspellon Kazanin Jumalanäidin ikonin kirkko** oli yksi entisen Kyyrölän ortodoksisen seurakunnan kirkoista Suomen Neuvostoliitolle luovuttamalla alueella. Se sijaitsi Kangaspellon kylässä, joka kuului Kyyrölän kuntaan vuoteen 1934 asti, jolloin kunta liitettiin Muolaan kuntaan. Kirkon yhteydessä oli pieni vuonna 1930 perustettu hautausmaa. Kirkko oli ulkoasultaan yksinkertainen ja kooltaan pieni, vain 166 neliötä. Rakennus oli hirsirunkoinen ja se oli vuorattu laudoituksella. Sen ikkunat olivat värilasia ja peltikatto oli maalattu. Kirkon torni ylsi 15 metrin korkeuteen ja tornissa oli kuusi kelloa. Kirkon matalan ja klassistisen ikonostaasin alarivi oli korkeahko ja ylärivi puolestaan hyvin kapea, jossa oli ympyränmuotoisia ikoneja. Kirkko oli pyhitetty Kazanin Jumalanäidin ikonille.

## Siirto Kanneljärveltä ja käyttöön vihkiminen
Kangaspellon kylä sijaitsi noin 10 kilometrin päässä Kyyrölän kirkonkylästä, jossa seurakunnan pääkirkko sijaitsi. Vähävaraisella väestöllä ei kuitenkaan ollut mahdollisuuksia kovin usein siellä käydä ja niinpä Kangaspellon koululla pidettiin jumalanpalveluksia. Kangaspeltoon rakennettavaa kirkkoa varten tilattiin piirustukset insinööri Volkovilta, mutta varojen puutteessa sitä ei pystytty toteuttamaan. Vuonna 1921 kangaspeltolaiset ostivat vuonna 1906 valmistuneen Kanneljärven ortodoksisen kirkon 5&nbsp;000 markalla ja pystyttivät sen uudelleen kotikyläänsä. Varat kirkon ostoa varten lahjoitti liikemies F. I. Sergejeff. Kangaspellossa kirkko vihittiin Kazanin Jumalanäidin ikonin muistolle 30. marraskuuta 1921. Siirron yhteydessä kirkkoon tehtiin joitain muutoksia, muun muassa kellotornin telttakatosta tuli loivempi ja matalampi, kirkkosalin katto muutettiin satulakatoksi ja katolle sijoitettiin vain yksi sipulikupoli.

## Talvi- ja jatkosodan aika
Kangaspellon kirkko paloi talvisodan alussa perustuksiaan myöten. Jatkosodan aikana vuonna 1943 kirkon paikalle suunniteltiin rakennettavaksi hirsistä rukoushuonetta, mutta vuoden 1944 uusi evakuointi esti suunnitelman toteuttamisen.

## Lähteet

*
*
*

### Viitteet
Paddy Chayefsky

**Sidney ”Paddy” Chayefsky** (29. tammikuuta 1923 New York, New York – 1. elokuuta 1981 New York) oli yhdysvaltalainen käsikirjoittaja. Hänet palkittiin kolmesti Oscarilla käsikirjoituksistaan. Parhaan sovitetun käsikirjoituksen palkinnon hän sai elokuvasta *[[Marty]]* (1955), parhaan alkuperäisen käsikirjoituksen palkinnon puolestaan elokuvista *[[Klinikka (elokuva)|Klinikka]]* (1971) ja *[[Kasvot kuvaruudussa]]* (1976). Hänen muihin käsikirjoituksiinsa kuuluvat *[[Ikuinen valehtelija]]* (1951), *[[Sodassa ja rakkaudessa (vuoden 1964 elokuva)|Sodassa ja rakkaudessa]]* (1964) ja *[[Kultarynnäkön iloiset päivät]]* (1969).

## Lähteet

## Aiheesta muualla

* 
*
Lokikirja (albumi)

**Lokikirja** on Nightwishin 18. marraskuuta 2009 julkaistu kokoelma-albumi. Kokoelma sisältää yhtyeen studioalbumit *[[Angels Fall First]]*, *[[Oceanborn]]*, *[[Wishmaster]]*, *[[Century Child]]*, *[[Once (Nightwishin albumi)|Once]]* ja *[[Dark Passion Play]]* sekä EP:t *[[Over the Hills and Far Away (EP)|Over the Hills and Far Away]]* ja *[[Bless the Child]]*. Kaikki levyt ovat pahvitaskuissa.

Albumi ylsi Suomen virallisen listan sijalle 21.

## Muusikot
* Tarja Turunen – laulu 
* Anette Olzon – laulu
* Tuomas Holopainen – kosketinsoitin
* Emppu Vuorinen – kitara
* Jukka Nevalainen – rummut
* Marco Hietala – basso
* Sami Vänskä – basso

## Arvostelut
* Inferno:
** Paketointi: 
** Musiikki:  
* Soundi: 

## Lähteet

## Aiheesta muualla
* 
*
Reinhard Bütikofer

**Reinhard Hans Bütikofer** (s. 26. tammikuuta 1953 Mannheim) on saksalainen vihreä poliitikko ja europarlamentaarikko vuodesta 2009. Joulukuusta 2012 hän on toiminut Euroopan vihreän puolueen toisena puheenjohtajana Monica Frassonin kanssa. Vuosina 2009–2012 hän oli Euroopan parlamentin Vihreät / Euroopan vapaa allianssi -ryhmän varapuheenjohtaja. 

Kotimaassaan Saksassa Bütikofer johti Liittouma 90/Vihreät -puoluetta vuosina 2002–2008 yhdessä Claudia Rothin kanssa.

Euroopan parlamentissa Bütikofer on jäsen Teollisuus-, tutkimus- ja energiavaliokunnassa (vuodesta 2012) sekä unionin suhteista Yhdysvaltoihin vastaavassa valtuuskunnassa (vuodesta 2009).
 
## Lähteet

## Aiheesta muualla

*
*Bütikoferin kotisivu
Wreath of Thevetat

**Wreath of Thevetat** (suom. *Thevetatin seppele*) on black metal -yhtye Alghazanthin viides albumi. Se julkaistiin vuonna 2008 Woodcut Recordsin kautta. Albumin nimi viittaa Atlantiksen demonikuningas Thevetatiin, joka johdatteli tolteekit mustan magian harjoittajiksi, ja jonka seurauksena Atlantiksen tuho sai alkunsa.

## Kappaleet
#
#
#
#
#
#
#
#

## Kokoonpano
* Goat Tormentor – laulu, basso
* Grimort – kitarat
* Thasmorg – kitarat
* Ekholm – syntetisaattori
* Gorath Moonthorn – rummut

## Arvostelut
* Imperiumi.net: 
* Kaaoszine: 10/10
* Soundi: 

## Lähteet

## Aiheesta muualla
* Metalkingdom.net
* Yhtyeen sivut 
* 
*
Kosva

**Kosva** () on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 283 kilometriä, valuma-alueen laajuus 6&nbsp;300 neliökilometriä ja keskimääräinen virtaama 11 kilometrin päässä joen suusta 90 kuutiometriä sekunnissa. 

Joki saa alkunsa Uralin länsirinteiltä ja laskee Kaman tekojärveen. Sen varrella sijaitsee Gubahan kaupunki. Keskijuoksulla on Širokovskin vesivoimala.

## Lähteet
Sig Sauer

**Sig Sauer** on yhdysvaltalais-sveitsiläinen käsiasemerkki. Nimeä käytti vuonna 2023 kaksi yritystä Atlantin molemmin puolin: **Sig Sauer Inc.** Yhdysvalloissa ja **Sig Sauer AG** Sveitsissä. Näistä Sig Sauer AG valmistaa SG-rynnäkkökivääreitä ja Sig Sauer USA SIG-pistooleja, SIG- ja muita kivääreitä, patruunoita, optisia tähtäimiä ja muita oheistarvikkeita.

Yksi Sig Sauerin tunnetuimmista käsiaseista on United States Army Rangersin käyttämä SIG Sauer P-228 -pistooli. 2000-luvulla Sig Sauer voitti peräkkäin kaksi kilpailua Yhdysvaltain asevoimien uusiksi käsiaseiksi. Ensin vuonna 2017 sen P320-mallista kehitetyt sotilasversiot valittiin uusiksi palveluspistooleiksi M17 ja M18. Vuonna 2022 Sig Sauer voitti myös kilpailutuksen Yhdysvaltain uudeksi rynnäkkökivääriksi ja kevyeksi konekivääriksi. 6,8×51 mm:n patruunaa ampuvista aseista rynnäkkökivääri M5 perustuu SIG MCX Speariin.

## Historia
Friedrich Peyer im Hof, Heinrich Moser and Conrad Neher perustivat vuonna 1953 Sveitsin Schaffhauseniin yrityksen **Schweizerische Waggonfabrik**. Yritys osallistui vuonna 1960 kilpailuun Sveitsin asevoimien uudesta kivääristä ja voitti. Vuonna 1964 alkaneen kiväärituotannon myötä yrityksen nimi vaihdettiin **Schweizerische Industrie-Gesellschaftiksi (SIG)**. Vuonna 1949 Sveitsin asevoimissa käyttöön otettu pistooli SIG P210 ja niin ikään 9 mm Parabellum -patruunaa ampuva P220 avasivat yritykselle uuden uran. P210:tä asevoimat tilasi 180&nbsp;000 kappaletta ja otti käyttöön mallinimellä P49. Vuonna 1957 valmistui rynnäkkökivääri SIG SG 510, jota Sveitsin asevoimat osti yli 700&nbsp;000 kappaletta.

1970-luvun alkupuolella SIG osti sveitsiläisen asevalmistajan Hämmerlin ja länsisaksalalaisen metsästysasevalmistajan **J.P. Sauer & Sohnin**, jonka avulla SIG pääsi ulkomaisille markkinoille. Samalla syntyi **Sig Sauer** sekä yrityksenä että pistoolien mallinimenä. Vuonna 1985 perustettiin Yhdysvaltain markkinoita varten tytäryritys **SIGARMS Inc**, joka nimeksi myöhemmin, vuonna 2007 vaihtui Sig Sauer Inc.

Vuonna 2000 SIG myi lähes kaikki toimintonsa. Pienasetuotannon osti Lüke & Ortmeier Group ja se sai nimekseen **SAN Swiss Arms AG**. Vuonna 2020 sen nimeksi tuli Sig Sauer AG

## Asemalleja
### Rynnäkkökiväärit
* SIG SG 510 (*Sturmgewehr 57*)
* SIG SG 540 
* SIG SG 550 (*Sturmgewehr 90*)

### Kevyet konekiväärit
* SIG KE7
* SIG MG 710-3

### Pistoolit
* SIG P210
* P220-sarja
* SIG Sauer Mosquito
* P230-sarja
* SIG Sauer M17
* SIG P365

## Lähteet
Sylva (joki)

**Sylva** () on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 493 kilometriä, valuma-alueen laajuus 19&nbsp;700 neliökilometriä ja keskimääräinen virtaama 45 kilometrin päässä joen suusta 139 kuutiometriä sekunnissa.

Sylva saa alkunsa Uralin länsirinteiltä ja laskee Kaman tekojärveen. Se on liikennöintikelpoinen 74 kilometrin matkalla. Tärkeimmät sivujoet ovat Iren, Barda ja Šakva. Joen varrella sijaitsee Kungurin kaupunki sekä Suksunin ja Ust-Kišertin piirikeskukset.

## Lähteet

## Aiheesta muualla
Severnaja Keltma

**Severnaja Keltma** (, ) on Vienanjoen vesistöön kuuluvan Vytšegdan sivujoki Komin tasavallan Ust-Kulomin piirissä Venäjällä. Sen pituus on 155 kilometriä ja valuma-alueen laajuus 7&nbsp;960 neliökilometriä.

Severnaja Keltman ja Kaman sivujokeen Južnaja Keltmaan laskevan Džuritš-joen välille rakennettiin vuosina 1785–1822 Katariinan kanava (ven. Severo-Jekaterininski kanal). Vähäisen käytön takia se suljettiin jo vuonna 1838.

## Lähteet
Amerikanpikkutiira

**Amerikanpikkutiira** (*Sternula antillarum*) on pienikokoinen tiiroihin kuuluva lintu. Se pesii Pohjois-Amerikassa ja Etelä-Amerikan pohjoisosassa. Se pesii yhdyskunnissa, joissa tiirojen lukumäärä voi olla jopa 200. Amerikanpikkutiirat hautovat munia kahden yksilön pareissa, touko-kesäkuussa. Sekä koiras että naaras hautovat noin 3 viikkoa. Amerikanpikkutiirojen ääntely kuuluu: joko terävä "kip-kip" tai kimeä "zreep"

Amerikanpikkutiira on pieni lintu. Sen koko on yleensä vain noin 20–25&nbsp;cm pitkä, siipien väli 50&nbsp;cm ja paino noin 40-50 grammaa.

Amerikanpikkutiirat syövät enimmäkseen pieniä kaloja, jota he sukeltavat vedenpinnasta. Ne ovat siis syöksysukeltajia.

## Alalajit

**Sternulla antillarum althalassos*
**Sternulla antillarum browni*
**Sternulla antillarum antillarum*

## Lähteet
Helen Parkhurst

**Helen Parkhurst** (3. tammikuuta 1887 – 1. kesäkuuta 1973 New Milford, Connecticut) oli yhdysvaltalainen kasvatustieteilijä.

Parkhurst kehitti uudenlaisen koulutuskonseptin (The Dalton Plan) ja  perusti ajatustensa testaamiseksi kokeilukoulun (The Dalton School), jossa oppilaat työskentelivät oman hyväksytyn opintosuunnitelmansa mukaan. Kokeita ja arvostelua ei ollut. Sen asemesta oppilaat esittivät raportteja edistymisestään opettajilleen. Pysyviä luokkia ei iän eikä millään muullakaan perusteella ollut. Siksi Dalton-koulua pidetään yhtenä luokattoman järjestelmän esimuotona.

## Lähteet
Disney Magic

**Disney Magic** on Disney Cruise Line -varustamon omistama risteilyalus. Se on rakennettu Fincantierin telakalla Margherassa Italiassa, ja se teki neitsytmatkansa 30. heinäkuuta 1998. Laiva rakennettiin kahdessa osassa eri telakoilla, joissa valmistuneet puolikkaat hitsattiin yhteen. Disney Magic on ensimmäinen Disney Cruise Linen omistama risteilyalus.

Disney Magicistä maksettiin vuonna 2008 vilkkaasti liikennöidyn Panaman kanavan läpi purjehtimisesta silloinen ennätyssuuri käyttömaksu 331&nbsp;200 dollaria.

## Risteilyt ja kohteet
Disney Magicin kotisatama on Floridassa Port Canaveral, josta se tekee seitsemän yön risteilyjä muun muassa Pohjois-Amerikan eteläkärjessä sijaitsevaan Key Westiin, Meksikon Cozumeliin, Grand Caymanille, Saint Martinille ja The Walt Disney Companylle kuuluvalle Castaway Cay -nimiselle yksityissaarelle. Disney Cruise Linen laivoja varten Port Canaveraliin rakennettu Disney Cruise Line Terminal sijaitsee John F. Kennedyn avaruuskeskuksen ja Cape Canaveral Air Force Stationin naapurissa.

Kesäisin Disney Magic ylittää Atlantin valtameren, jolloin risteilyt suuntaavat eri puolille Eurooppaa, kuten Barcelonaan, Roomaan, Mallorcalle, Osloon, Tukholmaan, Helsinkiin ja Pietariin.

### Varustelu
Laivassa on:
* neljä uima-allasta, joista kolme yleistä ja yksi miehistölle
* koripallokenttä
* kuntoilukeskus ja kylpylä
* juoksurata
* teattereita
* matkamuistomyymälöitä
* useita ravintoloita sekä
* yökerhoja ja baareja.

## Lähteet

* MarineTraffic.com - Disney Magic
* More Disney Cruise Line Announcements Coming  - Frontado, Jonathan, Disney Magic blog, Disney Cruise Line, 5. lokakuuta 2009 
* Disney Cruise Line - Disney Magic

### Viitteet

## Aiheesta muualla
Eurooppatie E28

**E28**  eli **Eurooppatie 28** on 1&nbsp;230 kilometriä pitkä eurooppatie, joka johtaa Saksasta Berliinin kehätieltä Puolan, Venäjän Kaliningradin alueen ja Liettuan kautta Valko-Venäjän Minskiin.  

## Reitti

Eurooppatien  reitti kulkee seuraavien valtioiden ja kaupunkien kautta (suunta Berliinistä Minskiin):

### Saksa
* Berliini

### Puola
 
* Szczecin
* Koszalin
* Sluptsk
* Gdynia
* Gdańsk
* Branlewo

Eurooppatien 28 osuus Gdańskista Kaliningradiin voi joidenkin lähteiden mukaan kulkea myös meritietä pitkin.

### Venäjä
Kaliningradin alueella eurooppatiet   ja  seuraavat ensin **valtatietä A194** seuraavien kaupunkien kautta:
* Mamonovo ()
* Laduškin ()
* Kaliningrad

Kaliningradin itäpuolella väylä jatkuu noin 50 km moottoritienä eli **valtatienä A229**. Moottoritien lopussa valtatie A229 ja eurooppatie E28 jatkaa itään, mutta E77 risteää koilliseen. 
* Gvardeisk ()
* Tšernjahovsk ()
* Nesterov ()

### Liettua
Liettuassa  koostuu **valtatiestä A7** (Venäjän rajalta Marijampoleen), **A16** (Marijampolesta Vilnaan) ja **A3** (Vilnasta Valko-Venäjän rajjalle). Reitin varralle osuvat:
 
* Vilkaviškis
* Marijampolė
* Prienai
* Vilna

Liettuan puoleinen EU:n rajanylityspaikka Valko-Venäjälle on nimeltään Medininkai.

### Valko-Venäjä
 Rajan jälkeen eurooppatie  jatkuu valkovenäläisenä **valtatienä M7**. Aluksi tieyhteys on kaksikaistainen. Valtatien M7 liittyessä Hrodnasta saapuvaan valtatie M6:een (Valožynin itäpuolella), valtatie M6/M7 jatkuu nelikaistaisena Minskin kehätielle  saakka. Valtatien varrelle osuvat: 
* Ašmjany, ohitus kaupungin pohjoispuolelta
* Valožyn, ohitus kaupungin pohjoispuolelta
* Minsk, eurooppatien E28 päätepiste 

## Lähteet

## Aiheesta muualla
* YK:n Euroopan talouskomission sopimus eurooppateistä 2008 (pdf)
Bánovce nad Bebravou

**Bánovce nad Bebravou** (, ) on kaupunki Trenčínin alueella, Slovakiassa, maan luoteisosassa. Kaupunki on 25&nbsp;km:n päässä Prievidzasta, 30&nbsp;km Trenčínistä  ja 50&nbsp;km:n päässä Nitrasta.

Kaupungin pinta-ala on 26,5&nbsp;km². Siellä oli noin 17&nbsp;800 asukasta vuoden 2019 arvioiden mukaan. Vuoden&nbsp;2001 väestönlaskennan mukaan asukkaista 97% oli slovakkeja; vähemmistöryhmiä olivat  romaanit (1,4%) ja tšekit (0,7%). Uskonnoltaan 73,9% ilmoitti olevansa roomalaiskatolilaisia ja 11,3% luterilaisia. 11,5% ei ilmoittanut mitään uskontoa.

## Väestö

## Lähteet

## Aiheesta muualla
*Viralliset kotisivut
Brezová pod Bradlom

**Brezová pod Bradlom** (, ) on kaupunki Trenčínin alueella, Slovakiassa, maan luoteisosassa. Kunnan asukasluku oli 5&nbsp;110 vuonna 2010. Vuoden 2001 väestönlaskennan mukaan asukkaista 95,8 % oli slovakkeja ja 1,1 % tšekkejä. 45,7 % väestöstä ilmoitti olevansa uskonnoltaan luterilaisia ja 21,6 % roomalaiskatolilaisia. 21,6 % ei ilmoittanut mitään uskontoa.

## Väestö

## Ystävyyskaupungit
*  Břeclav, Tšekki
*  Pohořelice, Tšekki
*  Nová Lhota, Tšekki
*  Kočovce, Slovakia
*  Paulhan, Ranska

## Lähteet

## Aiheesta muualla

* Kaupungin verkkosivusto
Sjarhei Novikau

**Sjarhei Valjantsinavitš Novikau** (, , s. 27. huhtikuuta 1979 Mogiljovin alue, Neuvostoliitto) on valkovenäläinen entinen ampumahiihtäjä.

Vancouverin olympialaisissa 2010 Novikau jakoi toisen sijan 20 kilometrin normaalikilpailussa yhdessä Ole Einar Bjørndalenin kanssa. Se on samalla hänen ainoa palkintosijansa maailmancupissa. Östersundin MM-kilpailuissa 2008 hän oli normaalimatkalla 14:s ja Ruhpoldingissa 2012 samalla matkalla yhdeksäs.

Novikau lopetti uransa kauden 2013–2014 jälkeen.

## Lähteet

*
Susiluodon merivartioasema

**Susiluodon merivartioasema** on Kustavissa sijaitseva, vuonna 1953 perustettu Rajavartiolaitoksen Länsi-Suomen merivartioston alueella toimiva merivartioasema. Se ei ole johdoltaan itsenäinen, vaan on Hiittisten merivartioaseman tapaan osa Nauvon merivartioasemaa, sen toimipaikka.

Susiluodolla ei ole paljoakaan rajavalvontaan liittyviä tehtäviä, mutta sillä on tärkeä asema merialueen turvallisuudessa. Susiluodolla oli vuonna 2008 yhteensä 1&nbsp;528 suoritetta (partiointi veneellä tai autolla).

Vuonna 1947 Turun ja Ahvenanmaan saaristoon perustettiin yhteensä viisi uutta merivartioasemaa. Yksi uusista merivartioasemista oli Lypertön, joka siirtyi Susiluotoon sen valmistuttua vuonna 1953. Vuonna 1955 Susiluotoon rakennettiin tähystystorni ja telakka. Helikopterikenttä ja porakaivo merivartioasemalle saatiin vuonna 1971. Vuoteen 1974 mennessä valmistui tie aseman pihalle. Vuonna 1999 Susiluotoon saatiin iso ilmatyynyalus ja sen halli.

Merivartioaseman kalustoon kuuluu useiden veneiden lisäksi ilmatyynyalus. Vuonna 1960 Raumalla rakennettu rannikkovartiovene Rautaville, toimi koko palvelusaikansa Susiluodossa. Nykyään alus on museoituna Forum Marinumissa.

## Lähteet

## Aiheesta muualla
* 
*
Jääkiekon maailmanmestaruuskilpailut 1970

**Jääkiekon maailmanmestaruuskilpailut 1970** pelattiin vuoden 1969 tapaan Tukholmassa, Ruotsissa. Kisapaikka oli Johanneshov Arena. Kisat oli alun perin myönnetty Kanadalle, mutta ammattilaispelaajien osallistumisen kieltämisen jälkeen Kanada luopui sekä kisojen järjestämisestä että osallistumisesta muualla järjestettäviin kisoihin. Ruotsi oli edellisen vuoden tavoin varamaana ja sai jälleen järjestää kisat. B- ja C-sarjan turnaukset järjestettiin Romaniassa Bukarestissa ja Galațissa.

Turnauksessa oli myös joitakin skandaaleita, kuten neuvostoliittolaisen maalituomarin nukahtaminen kesken ottelun.

## Suomi turnauksessa
Suomen joukkueessa oli mukana kokeneita pelaajia, mutta myös nuoria ja uusia pelaajia. Joukkueen valmentajaksi oli tullut Seppo Liitsola. Ykkösmaalivahtina pelasi Jorma Valtonen. Suomen joukkue oli jokseenkin kuriton, ja se vietti aikaa Tukholman yöelämässä. 

Suomi pelasi hyvän ottelun Neuvostoliittoa vastaan. Kaksi ensimmäistä erää olivat maalittomia. Neuvostoliitto pääsi kolmannessa erässä 2–0-johtoon, mutta Pekka Leimu kavensi lukemiksi 2–1. Nämä jäivät ottelun loppulukemiksi Suomen loppukiristä ja Aleksandr Maltseville kolmannen erän viime minuuteilla tuomitusta jäähystä huolimatta.

Suomi voitti turnauksessa jääkiekon suurmaista kaksi, Ruotsin ja Tšekkoslovakian. Ruotsin Suomi voitti maalein 1–3. Ruotsin valmentajat Arne Strömberg ja Eje Lindström hermostuivat Suomen otteista todeten, että: "En pure, en niele tätä! Jääkiekossa voi voittaa tai hävitä toiselle joukkueelle, mutta tuo saatanan Suomi ei ole joukkue! Suomi on kokoelma kummia ihmetyyppejä [– –]. On sirkushyrrä [Matti Keinonen], on jokin Pisan kalteva torni kaatumassa kaikkien päälle [Veli-Pekka Ketola], ryhmä yhden asian [osaavia] miehiä [Harri Linnonmaa, Leimu], on outo mörkö puolustussiniviivalla [Jorma Vehmanen]. On puolustus, jossa on muutama täydellinen sähkötuoliehdokas [– –]. On se jääkiitäjä, joka tekee pelillisesti kaiken väärin [Lauri Mononen]! Pelimiehiä on tasan kolme: kaksi maalivahtia ja Lasse Oksanen!"

Suomi hävisi turnauksessa toisen Ruotsia vastaan pelatun ottelun. Vaikka Suomi johti sitä jo maalein 3–1, Ruotsi voitti lopulta lukemin 3–4. Toisaalta Suomi hävi turnauksen alussa Tšekkoslovakialle maalein 9–1, mutta voitti sen toisessa maiden välisessä ottelussa maalein 5–3. 

Suomen joukkueen nuorin pelaaja oli Juhani Tamminen, joka joutui poistumaan eräästä ottelusta kesken kaiken, jotta hän ehti Turun-lauttaan.

## A-sarja

Itä-Saksa pudottautui vapaaehtoisesti B-sarjaan. Puola pääsi karsimaan paikastaan.

## B-sarja

Yhdysvallat nousi suoraan A-sarjaan, kuten Länsi-Saksakin karsittuaan paikasta Puolan kanssa. Romania ja Bulgaria putosivat C-sarjaan.

## C-sarja

Itävalta ja Italia nousivat B-sarjaan.

## Lähteet
* http://www.todor66.com/hockey/world/Men_1970.html
* SFRp's hockey archive  
* Hockeyarchives - Championnats du monde 1970 
* Passionhockey - Championnats du monde 1970 
* http://avlh.sweb.cz/MS-1970.pdf  

### Viitteet
Blaster Master Jr.

**Blaster Master Jr.** (myös nimellä **Blaster Master Boy**) on Sunsoftin julkaisema ja Aicom Co. Ltd:n kehittämä  Game Boy -peli vuodelta 1991. Peli kuuluu *[[Blaster Master (pelisarja)|Blaster Master]]* -sarjaan, mutta se ei ole jatko-osa vaan spin-off.

Peli poikkeaa muista osista siltä osin, ettei siinä ole SOPHIA-taistelutankkia vaan pelissä pelataan pelkästään Jason Frudnickilla yläviistosti kuvatussa muodossa. Pelissä Jason voi jättää maahan miinoja Bomberman-pelien tyyliin.

## Aiheesta muualla
* 
* Blaster Master Jr. GameFAQs -sivustolla (englanniksi)
* Blaster Master -sivusto  (englanniksi)
Kolmiyhteys

**Kolmiyhteys** () on Leon Urisin vuonna 1976 julkaistu romaani. Kirja kertoo Irlannin kamppailusta itsenäisyyden saamiseksi ja saaren yhdistämiseksi vuosien 1840 ja 1916 välillä eri perheiden, kuten katolisten Larkinien ja O'Neillien sekä protestanttisten Hubblejen ja MacLeodien, näkökulmasta. Takaumissa kerrotaan myös vanhemmista tapahtumista, joihin Larkinin perheen esi-isät ovat ottaneet osaa. Kirjan kertoma tarina, jossa perheiden erilliset tarinat yhdistyvät, huipentuu vuoden 1916 pääsiäiskapinaan Dublinissa.
Blaster Master: Enemy Below

**Blaster Master: Enemy Below** () on Sunsoftin julkaisema ja kehittämä (japanissa Outback Pty. Co:n kehittämä)  Game Boy Color-peli vuodelta 2000. Peli kuuluu *[[Blaster Master (pelisarja)|Blaster Master]]* -sarjaan.

Peli on ulkonäöllisesti Game Boy Color-käännös NES-alustalle julkaistusta Blaster Master-pelistä. Pelissä löytyy kumminkin paljon eroja: pelin tarina on täysin toisenlainen, tasot ovat hivenen erilaisempia kuin ensimmäisessä, pelissä on uusia vastuksia ja avainten keräily on nostettu tärkeisiin tavoitteisiin päästäkseen etenemään pelissä. Pelissä on ainoastaan energiamittarin verran elämää, joten Jason Frudnickin kuoltua peli päättyy, mutta ensimmäisestä pelistä poiketen peliä on mahdollista jatkaa rajattomasti. Lisäksi ensimmäisestä pelistä poiketen Enemy Belowissa on mukana salasana-tallennus ja aina pelin päätyttyä näytetään salasana.

## Aiheesta muualla
* 
* Blaster Master: Enemy Below GameFAQs -sivustolla (englanniksi)
* Blaster Master -sivusto  (englanniksi)
Frederick Knott

**Frederick Major Paull Knott** (28. elokuuta 1916 – 17. joulukuuta 2002) oli englantilainen näytelmäkirjailija. Hänen näytelmänsä ovat saavuttaneet Hollywoodissa tuotettuina elokuvasovituksina laajan yleisön.

Knott syntyi Kiinassa englantilaiselle lähetystyöntekijäpariskunnalle. Hän palveli brittiarmeijassa koko toisen maailmansodan ajan ja kohosi majuriksi asti. Myöhemmin hän muutti Yhdysvaltoihin.

Knottin menestynein näytelmä *Dial M for Murder* sai kantaesityksensä Lontoossa kesäkuussa 1952. Näytelmä esitettiin pian New Yorkissakin, ja kun Alfred Hitchcock päätti ohjata siitä elokuvasovituksen, Knott sai tehtäväkseen laatia myös elokuvakäsikirjoituksen. Kolmiulotteista tekniikkaa kokeillut *[[Täydellinen rikos]]* sai ensi-iltansa 1954.

Näytelmä *Wait Until Dark* esitettiin ensi kertaa 1966 Broadwayllä. Terence Youngin ohjaama elokuvasovitus *[[Yksin pimeässä]]* valmistui vain vuotta myöhemmin, 1967. Elokuvassa pääroolin sokeana Susyna esitti Audrey Hepburn, kun häntä Broadwaylla oli esittänyt Lee Remick.

Knottin näytelmää *Wait Until Dark* on esitetty suomeksi nimillä *Odota pimeän tuloa* ja *Odota pimeää* ja näytelmää *Dial M for Murder* nimillä *Täydellinen rikos* ja *Soita 03 rikospoliisi*.

## Lähteet

## Aiheesta muualla
* Frederick Knott Internet Broadway Databasessa
* Frederick Knott IMDb:ssa
Kysucké Nové Mesto

**Kysucké Nové Mesto** on kaupunki Žilinan alueella, Slovakiassa, maan pohjoisosassa. Kunnan asukasluku oli 15&nbsp;699 vuonna 2010. Vuoden 2001 väestönlaskennan mukaan asukkaista 95,1&nbsp;% oli slovakkeja, 1&nbsp;% tšekkejä sekä 0,8&nbsp;% romaneja ja saksalaisia. Uskonnoltaan 86,2&nbsp;% ilmoitti olevansa roomalaiskatolisia ja 0,5&nbsp;% luterilaisia. 6,8&nbsp;% ei ilmoittanut mitään uskontoa.

## Väestö

## Lähteet

## Aiheesta muualla

*Kaupungin verkkosivusto
Port Coquitlam

**Port Coquitlam** on 52&nbsp;687 (2006) asukkaan kaupunki Brittiläisessä Kolumbiassa, Kanadassa. Kaupunki sijaitsee Fraser- ja Pittjoen yhtymäkohdassa, noin 27 kilometriä itään Vancouverista, jonka metropolialueeseen se kuuluu.

## Historia

Ennen eurooppalaisten saapumista alueella asui rannikon salishein kuuluvia stó:lō-intiaaneja noin 7000 eaa. lähtien. Alueen nimi Coquitlam tulee intiaanien käyttämästä halkomelemin kielestä, ja se tarkoittaa punalohta.

Tiettävästi ensimmäisenä eurooppalaisena alueella kävi tutkimusmatkailija Simon Fraser, joka kartoitti vuonna 1808 hänen nimeään kantavan Fraserjoen.

Ennen vuotta 1913 Port Coquitlam oli kaksi erillistä aluetta, maalaiskunta ja Canadian Pacific Railwayn teollisuusalue. Port Coquitlamin kaupunki sai alkunsa 1. maaliskuuta 1913, kun alueet yhdistettiin. Ensimmäiseksi pormestariksi valittiin James Mars.

Vuonna 1920 kaupungissa riehunut tulipalo tuhosi suuren osan kaupunkia. Palo sai alkunsa kaupungin palopäällikön keittiöstä. Palopäällikkö ei ollut saanut koulutusta tai osallistunut yhteenkään palon sammuttamiseen uransa aikana. Palo levisi hänen asunnostaan kaupungin pelastuslaitoksen rakennukseen ja pääsi sieltä leviämään lähes koko kaupungin keskustan alueelle.

## Tunnetuimpia asukkaita

* Terry Fox, kanadalainen humanisti, urheilija ja syöpähoitoa kehittänyt aktivisti.
* Robert Pickton, kanadalainen sikafarmari ja Kanadan pahin sarjamurhaaja.

## Lähteet
Brezno

**Brezno** (, ) on kaupunki Banská Bystrican alueella, Slovakiassa, maan keskiosassa, 45 km Banská Bystricasta länteen. Kaupungin asukasluku oli 21&nbsp;894 vuonna 2011.

Sen pinta-ala on 122 km². Vuoden 2001 väestönlaskennan mukaan asukkaista 92,9 % oli slovakkeja; vähemmistöryhmiä olivat romanit (4,6 %), tšekit (0,8 %) ja unkarilaiset (0,2 %). Uskonnoltaan 66,9 % ilmoitti olevansa roomalaiskatolilaisia, 8,6 % luterilaisia ja 1,0% kreikkalaiskatolisia. 18,5 % ei ilmoittanut mitään uskontoa.

## Väestö

## Lähteet

## Aiheesta muualla

*Kaupungin verkkosivusto
Leonardo Ponzio

**Leonardo Daniel Ponzio** (s. 29. tammikuuta 1982 Las Rosas, Argentiina) on argentiinalainen jalkapalloilija. Hän edustaa argentiinalaista River Platea ja on pelipaikaltaan keskikenttäpelaaja.

## Seurajoukkueura
Ponzio aloitti ammattilaisuransa argentiinalaisesta Newell's Old Boysista, jossa hän pelasi vuoteen 2003 asti. Kaudeksi 2003–2004 hän siirtyi espanjalaiseen Real Zaragozaan kolmen miljoonan euron siirtokorvauksella. Ensimmäisen ottelunsa Espanjan pääsarjassa hän pelasi 31. elokuuta 2003 kotiottelussa Deportivo La Coruñaa vastaan. Kolmen pelaamansa kauden aikana hän oli aragonialaisseuran tärkeimpiä keskikenttäpelaajia.

Tammikuussa 2007 Ponzio palasi kotimaahansa ja siirtyi River Plateen. Hän teki ensimmäisen maalinsa vuoden 2007 Copa Libertadoresissa chileläistä Colo-Coloa vastaan.

Tammikuussa 2009 Ponzio siirtyi vanhaan seuraansa Real Zaragozaan 4,5-vuotisella sopimuksella. Joukkue nousi kauden 2008–2009 päätteeksi maan pääsarjaan, yhden kauden tauon jälkeen.

## Aiheesta muualla
* Tilastot BDFutbol -sivustolla
Vietnamin maakunnat

**Vietnamin maakunnat** ovat Vietnamin korkein aluehallinnon yksikkö. Maa jakautuu 28 maakuntaan () ja kuuteen maakuntatason kaupunkiin, jotka ovat suoraan keskushallinnon alaisuudessa ().

1. heinäkuuta 2025 toteutetussa hallintouudistuksessa maakuntien määrää vähennettiin huomattavasti yhdistämällä niitä toisiinsa. Ennen uudistusta Vietnamissa oli 63 maakuntaa ja maakuntatason kaupunkia. Niistä 11 ei kokenut uudistuksessa aluemuutoksia. Samalla piirikuntatason hallinnolliset alueet maakuntien ja kuntien välissä lakkautettiin.

Vietnamin maakunnista ja maakuntatason kaupungeista väkirikkain on uudistuksen jälkeen Hồ Chí Minhin kaupunki, jossa on noin 13,5 miljoonaa asukasta. Vähäväkisin maakunta on Lai Châu noin 489&nbsp;000 asukkaallaan. Pinta-alaltaan laajin on Lâm Đồng, 24&nbsp;233,1 neliökilometriä, pienin vuorostaan Hưng Yên, jonka pinta-ala on 2&nbsp;514,8 neliökilometriä.

## Luettelo maakunnista

## Kartta

# Hanoi
# Hồ Chí Minhin kaupunki
# Hải Phòng
# Đà Nẵng
# Cần Thơ
# Huế
# Điện Biên
# Lai Châu
# Lào Cai
# Cao Bằng
# Lạng Sơn
# Tuyên Quang
# Thái Nguyên
# Sơn La
# Phú Thọ
# Bắc Ninh
# Quảng Ninh
# Hưng Yên
# Ninh Bình
# Thanh Hóa
# Nghệ An
# Hà Tĩnh
# Quảng Trị
# Quảng Ngãi
# Gia Lai
# Đắk Lắk
# Khánh Hòa
# Lâm Đồng
# Tây Ninh
# Đồng Nai
# Đồng Tháp
# An Giang
# Vĩnh Long
# Cà Mau

## Lähteet

## Aiheesta muualla
Saaren kartano (Mäntsälä)

**Saaren kartano** on Mäntsälässä sijaitseva kartano, jossa toimii Mäntsälän maatalousoppilaitos. Päärakennus edustaa italialais-pohjoismaista tyyliä. Arkkitehti Jarl Eklund suunnitteli kartanon vuonna 1927, ja se valmistui 1930. Kartano on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä Suomessa.

Kartano päätyi Sederholmin suvun omistukseen 1700-luvun loppupuolella. Maanviljelijä Carl Albrecht Sederholm ja hänen jälkeläiset omistivat kartanon. De la Chapellen suku osti kartanon Sederholmin suvulta vuonna 1884. Kartanossa on aikoinaan toiminut vapaaherra Richard Casimir de la Chapellen omistama Saaren Tulitikkutehdas. 1900-luvun alussa tuhatkunta ihmistä sai Mäntsälässä elantonsa tulitikkuteollisuudesta, joka kattoi kolmanneksen koko maan tulitikkutarpeesta. Tulitikkutehtaasta on enää palaneet rauniot jäljellä. Kartanon historia sivuaa myös Mäntsälän kapinaa. Tehtaan toimintaa jatkanut de la Chapellen poika Knut de la Chapelle kuoli velkaantuneena. Tulitikkutehtaan toiminta päättyi, kun ruotsalaisen Ivar Kreugerin omistama Svenska Tändsticks Aktiebolaget osti maailmanlaajuisen monopolin saadakseen tehtaan salanimellä Saaren tulitikku ja tuhosi koneet.

Vararikkoon menneestä kartanosta suunniteltiin tasavallan presidentin kesäasuntoa. Talvisodan puhjettua suunnitelmat menivät jäihin, ja sotien jälkeen kartanosta tuli ensin invalidien kuntoutus- ja koulutuspaikka ja myöhemmin maatalous-, puutarha-, luonto- ja ympäristöalan koulutuspaikka, jonka nimi nykyisin on Keski-Uudenmaan ammattiopisto Mäntsälä, Saaren kartano.

## Lähteet

## Aiheesta muualla
* Tasavallan presidentin uusi palatsi?, Suomen Kuvalehti, 24.08.1935, nro 34, s. 16, Kansalliskirjaston digitaaliset aineistot
* Palatsi, jolle ei ole keksitty käyttöä. Saaren kartanon päärakennus presidentin viikonloppulinnaksi, Kuva, 26.10.1938, nro 22, s. 8, Kansalliskirjaston digitaaliset aineistot
Steve Montador

**Steve Montador** (21. joulukuuta 1979 Vancouver, Brittiläinen Kolumbia, Kanada – 15. helmikuuta 2015 Mississauga, Ontario, Kanada) oli puolustajan paikalla pelannut kanadalainen ammattilaisjääkiekkoilija. Montador pelasi urallaan 10 kautta NHL-liigassa. Kuolinhetkellään hänellä ei ollut sopimusta minkään seuran kanssa.

## Ura
Ennen ammattilaisuraansa Montador pelasi OHL-liigassa North Bay Centennialsin, Erie Ottersin ja Peterborough Petesin riveissä. Koska hänellä ei ollut NHL-varausta, hän oli vapaa tekemään sopimuksen minkä tahansa seuran kanssa. Calgary Flames käytti tilaisuuden hyväkseen ja tarjosi Montadorille sopimusta.

Ammattilaisuransa kaksi ensimmäistä kautta Montador vietti enimmäkseen farmiliiga AHL:ssä Saint John Flamesin riveissä. Vuonna 2001 hän oli voittamassa Calder Cupia, AHL:n mestaruutta. NHL-kaudella 2001–2002 hän pääsi pelaamaan Calgaryn riveissä 11 ottelua, joissa teki yhden maalin ja antoi kaksi maalisyöttöä. Seuraavilla kausilla Montador sai suuremman roolin ja pelasi jopa Stanley Cupin finaaleissa Tampa Bay Lightningia vastaan kaudella 2003–2004.

Työsulkukaudella 2004–2005 Montador pelasi Ranskan pääsarja Ligue Magnusissa Mulhousen joukkueessa 15 ottelun ajan. Seuraavalla kaudella, kun NHL:ää taas pelattiin vuoden tauon jälkeen, hänet myytiin yhdessä Dustin Johnerin kanssa Florida Panthersiin, josta vaihdossa tuli Kristian Huselius.

Kaudella 2008–2009 Montador teki vapaana pelaajana vuoden sopimuksen Anaheim Ducksin kanssa. Myöhemmin samalla kaudella hänet myytiin Boston Bruinsiin, josta vaihdossa tuli Petteri Nokelainen.

Heinäkuun 1. päivä vuonna 2009 Montador solmi vapaana pelaajana kaksivuotisen, arvoltaan 3,1 miljoonan dollarin sopimuksen Buffalo Sabresin kanssa. sopimuksen oltua päättymässä Chicago Blackhawks hankki 29. kesäkuuta 2011 hänen pelaajaoikeutensa vaihdossa seitsemännen kierroksen varausvuoroon. Seuraavana päivänä Montador teki Blackhawksin kanssa neljävuotisen sopimuksen.

Montadorin kausi 2011–2012 päättyi aivotärähdykseen runkosarjan loppupuolella. Tynkäkaudeksi 2012–2013 Chicago siirsi Montadorin farmijoukkueeseen AHL-liigan Rockford IceHogsiin, ja kauden jälkeen hänen sopimuksensa ostettiin ulos.

Kun pelipaikkaa ei enää NHL:stä irronnut, Montador siirtyi KHL-liigaan yksivuotisella sopimuksella kroatialaisen KHL Medveščak Zagrebin pelaajaksi.

Montador kuoli äkillisesti kotonaan Ontarion Mississaugassa aamuyöllä 15. helmikuuta 2015. Hän oli kuollessaan 35-vuotias. Virallisten tietojen mukaan Montador sai urallaan yhteensä 19 aivotärähdystä. Kuolemansa jälkeen hänellä todettiin CTE-aivorappeumatauti. 

## Lähteet
* 
* 
* 
* www.mahalo.com/steve-montador

### Viitteet
Richard Casimir de la Chapelle

**Richard Casimir de la Chapelle** (4. elokuuta 1862 Pernaja – 16. helmikuuta 1916 Mäntsälä) oli suomalainen vapaaherra, kartanonomistaja ja tulitikkutehtailija. 

De la Chapelle omisti vuodesta 1884 Mäntsälän Saaren kartanon, jonne hän perusti Saaren Tulitikkutehtaan. Hänen poikansa Knut de la Chapelle jatkoi tehtaan toimintaa isänsä kuoltua vuonna 1916 omaan kuolemaansa vuonna 1934 saakka.

De la Chapelle oli aatelissäädyssä adustaja valtiopäivillä 1888, 1891, 1894, 1899 ja 1905–1906.

## Lähteet
Kámeiros (kunnallisyksikkö)

**Kámeiros** (; virallisesti Δημοτική Ενότητα Καμείρου, *Dimotikí Enótita Kameírou*) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 4&nbsp;720 (vuonna 2011).

Kámeiros on perinyt nimensä antiikin aikaiselta Kameiroksen kaupungilta, jonka arkeologinen kohde sijaitsee sen alueella. Kámeiros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Líndoksen, Petaloúdesin ja Nótia Ródoksen kanssa. Kámeiroksen kuntakeskus oli Soroní.

Alueen talous perustuu maanviljelyyn sekä matkailuun, joka on kasvussa.

## Kunnallisyksikön osat

Kámeiroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δημοτική Ενότητα Καμείρου. Δήμος Ρόδου. Kámeiroksen kunnallisyksikön verkkosivu.
Spišská Nová Ves

**Spišská Nová Ves** (, , , ) on kaupunki Košicen alueella Slovakiassa. Kaupungin asukasluku oli 38&nbsp;045 vuonna 2010. Vuoden 2001 väestölaskennan mukaan asukkaista 94,2 % oli slovakkeja, 1,9 % romaneja, 0,5 % tšekkejä. Uskonnoltaan 69,8 % ilmoitti olevansa roomalaiskatolisia 3,2 %luterilaisia ja 3,0 % kreikkalaiskatolisia. 17,0 % ei ilmoittanut mitään uskontoa.

## Väestö

## Ystävyyskaupungit

* Kisújszállás, Unkari
* Alsfeld, Saksa
* Clausthal-Zellerfeld, Saksa
* Grójec, Puola
* Havlíčkův Brod, Tšekki
* Joinville, Brasilia
* L'Aigle, Ranska
* Nitra, Slovakia
* Preveza, Kreikka
* Youngstown (Ohio), Yhdysvallat

## Lähteet

## Aiheesta muualla

*Kaupungin verkkosivusto
Lentosotamies

**Lentosotamies** on Suomen ilmavoimissa käytössä oleva miehistön sotilasarvo. Maavoimissa sitä vastaa sotamies ja merivoimissa matruusi. Lentosotamiestä ylempi arvo on korpraali.

Ilmavoimien alokkaat nimitetään lentosotamiehiksi peruskoulutuskauden (6 viikkoa) aikana heidän vannottuaan sotilasvalan.

Esimerkiksi kirjureina ja B-kuljettajina toimivien varusmiesten palvelusarvo kotiutumiseen saakka on lentosotamies, ellei heitä ylennetä korpraaliksi.

Lentosotamies lyhennetään LNTSTM.
Ežva

**Ežva** () on Komin tasavallan pääkaupungin Syktyvkarin esikaupunki Venäjällä. Se sijaitsee Vytšegda-joen rannalla 18 kilometriä kaupungin keskustasta pohjoiseen. Syktyvkariin kuuluvassa Ežvan piirissä on 58&nbsp;400 asukasta (vuonna 2009).

Ežva on syntynyt 1960-luvulla rakennetun Syktyvkarin metsäteollisuuskompleksin yhteyteen. Aikaisemmin paikalla sijaitsi *Slobodan* taajama, joka sai nykyisen nimensä vuonna 1963. Vuonna 1968 se liitettiin erillisenä hallintopiirinä Syktyvkariin. Vuonna 2004 päätettiin Ežvan kaupungin perustamisesta, mutta päätös kumottiin jo saman vuoden aikana. Paikkakunnan nimi perustuu Vytšegdan kominkieliseen nimitykseen.

## Lähteet
Bonnynlahti

**Bonnynlahti**, jonka nimi oli vuoteen 1975 **Biafranlahti**, on Guineanlahden pohjukka Afrikan länsirannikolla. Sen luoteispuolella on Benininlahti. Bonnynlahden rantavaltioihin kuuluvat Nigeria, Kamerun, Päiväntasaajan Guinea, São Tomé ja Príncipe sekä Gabon.

## Lähteet
Ranskan avoin tennisturnaus 2002

**Ranskan avoin tennisturnaus 2002** järjestettiin 27. toukokuuta – 9. kesäkuuta 2002. Albert Costa voitti miesten kaksinpelin ja saavutti ainoan Grand Slam -turnausvoittonsa. Naisten kaksinpelin voitti Serena Williams. Miesten nelinpelin voittivat Paul Haarhuis ja Jevgeni Kafelnikov. Virginia Ruano Pascual ja Paola Suárez voittivat naisten nelinpelin. Sekanelinpelin voittivat sisarukset Cara ja Wayne Black.

## Loppuottelut

### Miesten kaksinpeli
 **[[Albert Costa]]** –  Juan Carlos Ferrero 6–1, 6–0, 4–6, 6–3

### Naisten kaksinpeli
 **[[Serena Williams]]** –  Venus Williams 7–5, 6–3

### Miesten nelinpeli
 **[[Paul Haarhuis]]** /  **[[Jevgeni Kafelnikov]]** –  Mark Knowles /  Daniel Nestor 7–5, 6–4

### Naisten nelinpeli
 **[[Virginia Ruano Pascual]]** /  **[[Paola Suárez]]** –  Lisa Raymond /  Rennae Stubbs 6–4, 6–2

### Sekanelinpeli
 **[[Cara Black]]** /  **[[Wayne Black]]** –  Jelena Bovina /  Mark Knowles 6–3, 6–3

## Lähteet
* Miesten ja sekanelinpelin tulokset ITF:n sivuilla  
* Naisten tulokset ITF:n sivuilla
Andrew Kratzmann

**Andrew Kratzmann** (s. 3. marraskuuta 1971 Murgon, Queensland) on australialainen tennispelaaja. Hän on erikoistunut nelinpeliin. Parhaimmillaan hän on sijoittunut ATP-maailmanlistalle nelinpelissä sijalle 13 maaliskuussa 2000. Hän on voittanut yhdeksän ATP-nelinpeliturnausta. Australian avoimissa 2000 hän pääsi loppuotteluun parinsa Wayne Blackin kanssa. Loppuottelun he hävisivät Ellis Ferreiralle ja Rick Leachille.

Hänen veljensä Mark Kratzmann on myös tennispelaaja.

## Lähteet
* 
### Viitteet
Ulkopalsta

**Ulkopalsta** eli ulkotila eli takalikkotila oli maakirjaan omalla numerollaan ja maakirjaverollaan merkitty pieni itsenäinen tila, jolle ei kuitenkaan sen pienuuden vuoksi verollepanossa merkitty manttaalia. Maakirjan pito lopetettiin 1953. Jos ulkopalstalla ei asuttu, sitä viljeltiin tavallisesti toisessa lohkokunnassa sijaitsevan päätalon työvoimalla ja välineillä. Vaikka ulkopalsta sijaitsi toisen kylän rajojen sisällä, se luettiin isojaossa pääkylään kuuluvaksi tavallisena taloille kyläluvun mukaan jaettavana maana. Jos ulkopalstan rajoja ei ollut määritelty, sai tällainen tila isojaossa kylän tilusalasta saman verran kuin sen riidattomien rajojen sisälle oli kuulunut. Ulkopalsta sai myös lohkokunnassa mahdollisesti olevasta liikamaasta niin paljon metsää ja takamaata kuin sillä aiemmin ollut maakirjavero edellytti. Takamaa tarkoitti aikoinaan tilaan kuuluvaa melko pientä maa-aluetta toisessa kylässä. Yleisemmin ulkopalstaksi kutsutaan kaukana talosta sijaitsevaa tilusta.

## Lähteet
Henryk Apostel

**Henryk Paweł Apostel** (s. 29. tammikuuta 1941) on puolalainen jalkapallovalmentaja ja entinen hyökkääjä.

## Ura pelaajana

Apostel aloitti pelaajauransa Polonia Bytomin hyökkääjänä 1959. Hän oli mukana joukkueen kultavuosien ryhmässä, joka juhli Puolan mestaruutta hopeakauden jälkeen 1961/62. Apostel siirtyi menestyskauden jälkeen Legia Varsovaan, jonka paidassa pääsi lähelle mestaruutta 1968. Palkintokaappi täydentyi kuitenkin kahdella Puolan cupin mestaruudella. Lisäksi Apostel oli Legian kanssa Cup-voittajien Cupissa puolivälierissä 1965.

Kaudeksi 1969 Apostel siirtyi pieneen Orły Chicagoon, josta palasi seuraavana vuonna Legia Varsovaan voittamaan Puolan mestaruutta. Uransa lopun Apostel pelasi Orłyssä, Śląsk Wrocławissa ja Polonia Varsovassa. Hän lopetti pelaajauransa 35-vuotiaana 1976. 

### Meriitit pelaajana

* Puolan mestaruus (2): 1962, 1970
**Hopeaa (2): 1961, 1968
* Puolan cup (2): 1964, 1966

## Ura valmentajana

Pelaajauransa jälkeen Apostel siirtyi valmennuspuolelle. Hän aloitti valmentamisen jo pelaajauransa loppuvaiheessa 1974 MKS Pogoń Siedlcessä ja siirtyi 1977 Puolan jalkapalloliiton palvelukseen alle 18-vuotiaiden maajoukkuevalmentajaksi. Hän toimi nuorisovalmentajana 1980-luvulle saakka ja johdatti alle 18-vuotiaat EM-hopealle 1981 sekä alle 21-vuotiaat EM-puolivälieriin 1984. Tämän menestyksen jälkeen hän palasi entiseen seuraansa Śląsk Wrocławiin, jonka johdatti kaudella 1986/87 Puolan cupin sekä supercupin mestariksi.

Jätettyään Śląsk Wrocławin 1988 Apostel toimi lyhyen aikaa KKS Lech Poznańin ja Orły Chicagon päävalmentajana. Vuonna 1991 hän palasi Lech Poznańin peräsimeen ja luotsasi seuran kahteen peräkkäiseen Puolan mestaruuteen. Mestaruuskautensa jälkeen Apostel toimi hetken aikaa KS Górnik Zabrzen päävalmentajana, kunnes tuli 1994 valituksi Puolan maajoukkueen peräsimeen. Menestys jäi kuitenkin vaisuksi ja Puolan jäätyä rannalle EM-kisoista 1996 Apostel sai lähteä.

Maajoukkuepestinsä jälkeen Apostel toimi Wisła Krakovan, KS Górnik Zabrzen ja KSZO Ostrowiec Świętokrzyskin päävalmentajana, mutta menestys jäi vaatimattomaksi.

### Meriitit valmentajana

* Puolan mestaruus (2): 1992, 1993
* Puolan cup: 1987
* Puolan supercup (2): 1987, 1992
* U18 EM-hopeaa: 1981
* U21 EM-puolivälierät: 1984
Apostolinen vikaari

**Apostolinen vikaari** on paavin sijaisen arvonimi paikassa, jossa ei ole katolista piispaa. Tällainen henkilö johtaa apostolista vikariaattia. Nimitystä käytetään myös paavin erikoislähettilään arvonimenä. Norjan katolinen seurakunta kuului vuoteen 1892 asti Ruotsin apostoliseen vikariaattiin. Sen jälkeen apostolinen vikaari työskenteli sekä Oslossa että Tukholmassa. Tanska sai oman apostolisen vikaarin 1892 ja Suomi 1923. Suomen apostolinen vikaarikunta korotettiin hiippakunnaksi 1955.

Katolisen kirkon paikallishallinnon järjestäminen riippuu kirkon aseman vakiintuneisuudesta alueella tai valtiossa. Uusi lähetysalue on aluksi papin johtama missio sui iuris. Sitä seuraa apostolinen prefektuura, jota johtaa apostoliseksi prefektiksi kutsuttu pappi. Hänet nimittää tehtäväänsä paavi ja hänellä on piispan valtuudet, mutta häntä ei ole vihitty piispaksi. Seuraava aste on apostolinen vikariaatti, jota seuraa piispan johtama hiippakunta.

## Katso myös
* Yleisvikaari

## Lähteet

## Aiheesta muualla
Otto Alcenius

**Otto Alfred Alcenius** (24. elokuuta 1838 Kruunupyy – 20. tammikuuta 1913 Helsinki) oli suomalainen opettaja, numismaatikko ja kasvitieteilijä.

Alceniuksen vanhemmat olivat kirkkoherra Karl Fredrik Alcenius ja Helena Sofia Juvelius. Hän pääsi ylioppilaaksi 1856. Alcenius toimi matematiikan ja luonnonhistorian kollegana Turun yläalkeiskoulussa 1859–1862, Kokkolan yläalkeiskoulussa 1862–1864, Vaasan yläalkeiskoulussa 1864–1875 sekä Korsholman maanviljelyskoulussa 1865–1879. Hän oli viimeksi Vaasan läänin maanviljelyseuran sihteerinä 1889–1899.

Alcenius kuului vuoden 1899 suureen lähetystöön Vaasan edustajana.

Alcenius laati kouluja varten oppikirjan Suomen putkilokasveista, ja hän oli myös yksi ensimmäisiä Charles Darwinin teorioiden kannattajia Suomessa. Jäätyään eläkkeelle Alcenius muutti Helsinkiin ja osallistui vielä Suomen muinaismuistoyhdistyksen toimintaan. Hän tutki erityisesti viikinkiajalta peräisin olleita rahalöytöjä.

Alcenius oli naimisissa vuodesta 1860 Laura Ottiliana Ottelinin kanssa.

## Teoksia

* *Finlands kärlväxter : de vilt växande och allmännast odlade, ordnade i ett naturligt system*. 1864, 3. painos Söderström 1895, 10. painos 1945, 11. painos 1949, 12. painos 1958, 13. painos 1966.
* *Betydelsen af Darwins theori för det naturliga växtsystemet*. 1868.
* *Fyra anglosachsisk-tyska myntfynd i Finland (1894-97) : föredrag (nu utvidgadt), hållet på Finska Fornminnesföreningens 30-års fest, den 1 oktober 1900*. Finska Fornminnesföreningen, Helsingfors 1901.
* *Myterna i Kalevala*. Författare, Helsingfors 1904.
* *Jämförelse mellan Argonautermytsagan och Kalevala samt mellan solhjälten Frixos och skandinavernas Fricco-Frej-Frode*. Finska Fornminnesföreningen, Helsingfors 1912.

## Lähteet
*  (Vanhentunut linkki, ei Internet Archivessa)
* Wikiaineisto : Kuka kukin oli 1961

### Viitteet

## Aiheesta muualla
* Alceniuksen elämäkerta Kansallisbiografiassa
Blaster Master 2

**Blaster Master 2** () on Sunsoftin julkaisema ja Software Creations Ltd.:n kehittämä ammuntapeli Sega Mega Drivelle. Peli on kuuluu *[[Blaster Master (pelisarja)|Blaster Master]]* -sarjaan.

## Juoni

On kulunut neljä vuotta siitä, kun Jason Frudnick taisteli SOPHIA-taistelutankkinsa avulla maanalaisia mutantteja ja niitä kontroloivaa "Plutonium Bossia" vastaan. Eräänä päivänä 19-vuotias Jason joutuu oudon salamaniskun kohteeksi ja hän menettää tajuntansa. Kun hän myöhemmin herää, on SOPHIA palasina ja suurin osa osista on viety. Pian Jason ymmärtää, että mutantit ovat palanneet ja tällä kertaa ne pyrkivät varastettujen osien avulla rakentamaan robottiarmeijan, jolla ne voivat tuhota koko maailman. Jasonin on pysäytettävä ne jälleen, mutta ilman SOPHIA:a se ei voi onnistua. Hän joutuu siis rakentamaan SOPHIA:a uudestaan ja ehostaa samalla sen ulkonäköä. 29 päivää myöhemmin tankki on taisteluvalmis ja Jason on valmiina ajamaa vuorille, josta seikkailu voi alkaa. 

## Pelaaminen

Pelissä sivupersoonasta kuvattu tasohyppelyosuus on enimmillään kuin aikaisemmissa peleissä. Myös Jasonin sisätiloissa käymät taistelut ovat kuvattu sivusta päin ja näissä Jason voi ampua aseellaan mihin suuntaan tahansa. Ainoastaan tasojen välissä tapahtuvat tunnelikohtaukset, joissa käytetään ainoastaan SOPHIA:a, on kuvattu ylhäältä päin.

Pelissä on paljon uudistuksia aiempiin osiin verrattuna. Jokaisessa tasossa (lukuun ottamatta viimeistä) on peräti kaksi vastustajaa, jotka on hoidettava, ennen kuin seuraavaan tasoon voi lähteä. Pelissä on myös enemmän uusia hankittavia lisätarvikkeita, joista tunnetuimmat ovat Tankkiin kytkettävä jättiläispora ja Jasonin suihkureppu.

## Aiheesta muualla
* Blaster Master 2 MobyGames -sivustolla (englanniksi)
* Blaster Master 2  Games4Win -sivustolla (englanniksi)
* Blaster Master 2 GameFAQs -sivustolla (englanniksi)
* Blaster Master -sivusto  (englanniksi)